
6-SINF JISMONIY TARBIYA 68 soat (haftasiga 2 soat)

O‘quvchilarda shakllantiriladigan tayanch kompetensiya elementlari:
Kommunikativ kompetensiya:
Egallangan bilimlar asosida mustaqil fikrini og‘zaki va yozma tarzda ifoda eta olish, muloqotda muomala madaniyatiga amal qilish va guruhlarda va yakka tartibda ishlay olish.
Axborotlar bilan ishlash kompetensiyasi:
jismoniy tarbiya faniga oid adabiyotlardan foydalana olish, ommaviy axborot vositalarida jismoniy tarbiyaga oid bo‘lgan ma’lumotlarni kuzatib, tushuna olish va jismoniy tarbiya va sportga oid internet tarmoqlaridan foydalana olish;
darslik va boshqa manbalardan foydalana olish.
O‘zini o‘zi rivojlantirish kompetensiyasi:
muntazam ravishda o‘zi ustida ishlash, jismoniy sifatlarni bilish, har bir sport turidan uning texnikasi va taktikasini bilish, kun tartibi hamda gigienik qoidalarga amal qila olish, sog‘lom turmush tarziga amal qilishni o‘rganish.
Ijtimoiy faol fuqarolik kompetensiyasi:
atrofida bo‘layotgan voqea, hodisa va jarayonlarini tushunish va his etish, muomala madaniyatiga ega bo‘lish.
Milliy va umummadaniy kompetensiya:
ajdodlardan avlodlarga o‘tib kelayotgan milliy urf-odatlarni bilish, tengdoshlari bilan do‘stona munosabatda bo‘la olish.
Matematik savodxonlik, fan va texnika yangiliklaridan xabardor bo‘lish hamda foydalanish kompetensiyasi:
jismoniy tarbiya faniga oid sanoq sonlarining mohiyatini anglash, vaqt me’yorlarini va maydon o‘lchamlarini anglash.

NAZARIY BILIM ASOSLARI

Jismoniy mashqlar bilan shug‘ullanishning gigienik qoidalari. Mashg‘ulotda kiyiladigan sport kiyimlarining gigienik talablari. Jismoniy mashqlarning insonga bo‘lgan ahamiyati. Jismoniy mashqlarni bajarish inson organizmining ish qobiliyati yaxshilanishiga ta’siri va foydasi. Gimnastika darslaridagi tartib- qoidalar. Jismoniy mashqlar bilan mashg‘ul vaqtida xavfsizlik qoidalari, o‘zini- o‘zi mudofaa qilish qoidalari. Shikastlanganda o‘ziga va boshqalarga birinchi tibbiy yordam ko‘rsata olish.
Jismoniy mashqlar mashg‘ulotining gigienik qoidalari. Uyga berilgan mashqlarni mustaqil ravishda bajarish qoidalari. Yugurish vaqtida to‘g‘ri nafas olish, o‘quvchilarning harakat va ovqatlanish tartibi. Mashg‘ulot paytida xavfsizlik qoidalari. Yugurib kelib uzunlikka sakrash mashqining fazalarini bajarish tartibini bilish. Ish qobiliyatini birday saqlab turishda jismoniy mashqlarning ahamiyati. Sport zalida, maydonchasida yengil atletika mashqlarini bajarishda xavfsizlik qoidalari.
Organizmga jismoniy mashqlarning qanday ta’sir etishi haqida bilish, umumrivojlantiruvchi mashqlar bo‘yicha uyga berilgan vazifani bajarishni bilish, yengil atletika bo‘yicha o‘quv mezonlarini egallash.
O‘quvchilarning jismoniy kamol topishida basketbol o‘yinining ahamiyati. Mashg‘ulotlar jarayonida o‘quvchilarning salomatligini aniqlashda o‘zini-o‘zi nazorat qilish asoslari. Basketbol sport turi bilan shug‘ullanish inson organizmiga bo‘lgan ta’siri. Basketbol o‘yinining qoidalari. Voleybol o‘yini qoidalari, hakamlik qilishish, voleybol o‘yinining organizmga ijobiy ta’siri.
Jismoniy tayyorgarlik - ishchanlik unumdorligi mezoni. Dars paytida belgilangan mashg‘ulot - mashq o‘tkazishning xavfsizligini ta’minlash qoidalari. O‘quvchilarning harakat sifatlari haqida tushuncha berish (kuch, tezkorlik, chaqqonlik, chidamlilik). Yurakning qisqarish tezligini mustaqil o‘lchash. Musobaqa qoidalarini bilish. Futbol texnikasi va taktikasi.
Kurash qoidalari haqida ma’lumot. Kurashchilarning halqaro musobaqalarda Osiyo va Jahon birinchiliklaridagi muvaffaqiyatlari. Kurashchilar kun tartibi, ovqatlanishi va gigienasi.
Harakatli o‘yinlarni bolalarning turmush faoliyatiga yordam beradigan aqliy va irodaviy xislatlarini tarbiyalashda qo‘llash, ularda turli o‘yinlarga, jismoniy mashqlarga, kun tartibiga rioya qilishga qiziqishni uyg‘otish.
Harakatli o‘yinlarni mustaqil ravishda tashkil qilish va o‘tkazish uchun zarur bilim va malakalar hosil qilish.
Brass suzish usulini o‘rganish uchun bajariladigan maxsus mashqlar. Elementlari bo‘yicha brass usulida suzish. Ko‘krakda chalqancha yotib krol usulida suzish vaqtida burilishlar.

6-SINF 1-ЧОРАК

ГИМНАСТИКА (1 SOAT)
mavzu: Umumrivojlantiruvchi mashqlar. (1 soat)
Buyumlarsiz va buyumlar bilan quyi sinflarda o‘zlashtirilgan mashqlarni takrorlash hamda takomillashtirish. Juft-juft bo‘lib buyumlarsiz va buyumlar bilan mashqlar bajarish. Gimnastika devori yordamida mashqlar bajarish. Mustaqil ravishda 6-8 ta umumrivojlantiruvchi mashqlarni bajarish. Jismoniy sifatlardan tezkorlik va kuchni rivojlantiruvchi mashqlarni bajarish, mashqdan so‘ng nafasni to‘g‘ri	olish	va	chiqarish.	Belda	gardishni
1 daqiqa davomida aylantirish, arg‘amchida 30 soniya davomida sakrash.

ЕНГИЛ АТЛЕТИКА (7 SOAT)
mavzu:	Yurish. (1 soat)
O‘qituvchi ko‘rsatmasiga asosan yo‘nalishni o‘zgartirib yurish; to‘siqlar ustidan oshib yurish; sportcha yurishning harakat elementlarini o‘rgatish.
mavzu:	Yugurish. (3 soat)
Past startdan maksimal tezlikdan 30, 60 m masofalarga yugurish; 30-60 m masofalarga estafetali yugurish; balandligi 30-40 sm bo‘lgan to‘siqlardan oshib yugurish; bir me’yorda 6 daqiqa davomida yengil yugurish; 4x10 mokisimon yugurish; yuqori startdan 800-1000 m ga yugurish; yuqori startdan tepalikka va tepalikdan pastga yugurib tushish.
mavzu: Kross tayyorgarlik. (2 soat)
Joydagi tabiiy to‘siqlarni hatlab, sakrab, bosib qadamlab oshib o‘tish; to‘siq ustidan sakrab tushish; 1500 m masofaga kross yugurish.
Nazorat ishi. (1 soat)
mavzu: Sakrash. (6 soat)
Bir va ikki oyoqlab chapga, o‘nga, orqaga burilib sakrash

СПОРТ ЎЙИНЛАРИ (6 SOAT)
mavzu: Basketbol. (6 soat)
To‘pni yerga urib yo‘nalish va tezlikni o‘zgartirib yugurish; to‘pni bir qo‘l bilan yelkadan, joyida turib qadam tashlab va joyni o‘zgartirib uloqtirish; to‘pni o‘rganilgan usul bilan harakatda halqaga tashlash; to‘pni shitga tekkizib halqaga tashlash (o‘ng va chap tomonlardan); o‘rganilgan basketbol elementlarini qo‘llab, ikki tomonlama mini-basketbol o‘ynash; to‘p bilan harakatlangan holda tezlikni oshirib (10 m masofaga ) yugurish.
Назорат иши (1 соат)

SHAXMAT (2 soat)
mavzu: Shaxmat o‘yini. (2 soat)
Sipohlar (farzin, rux, ikki fil bilan) mot qilish. Amaliy o‘yin.

6-SINF 2-ЧОРАК

СПОРТ ЎЙИНЛАРИ (6 SOAT)

mavzu: Voleybol. (6 soat)
Voleybol o‘yinida turish holatini va joylarni o‘zgartirish qoidalarini o‘rgatish; katta qadamlab chapga, o‘ngga, orqaga, oldinga tezlik bilan yurish qoidalarini o‘rgatish; to‘pni yuqoridan uzatish malakasini mustahkamlash; pastdan kelgan to‘pni ikki qo‘lda qaytarishni o‘rgatish; voleybol setkasi ustidan, 4-6 m masofada turib, pastdan to‘g‘riga to‘pni bir qo‘lda ushlab, ikkinchi qo‘l bilan urib o‘tkazishni o‘rgatish; ikki tomonlama o‘yin vaqtida to‘pni yuqoridan, pastdan qabul qilish va qaytarish qoidalari.
Назорат иши (1 соат)

ФУТБОЛ (6 SOAT)

mavzu: Futbol o‘yinida texnik va taktik harakatlarni o‘rgatish. (6 soat)
Jismoniy mashqlar bilan shug‘ullanish (futbol) jarayonida o‘z-o‘zini nazorat qilish asoslarini bilish; to‘pni olib yurish va to‘pni oyoq yuzasining ichki tomoni bilan tepish
Назорат иши (1 соат)
6-SINF 3-ЧОРАК

ГИМНАСТИКА (6 SOAT)
mavzu:	Tayanib sakrash. (2 soat)
Qiz bolalar - dastlabki holat, uzunasiga o‘rnatilgan (balandligi 90 sm) gimnastika “kozyoli”ga yugurib kelib sakrab, ustiga tayanib tizzalarda turish va cho‘qqaygan holda qo‘llar bilan siltanib kerishib yumshoq sakrab tushish; eniga o‘rnatilgan gimnastika “kozyoli”dan oyoqlarni bukib sakrab o‘tish.
O‘g‘il bolalar - balandligi 110 sm uzunasiga qo‘yilgan gimnastika “kozyoli”dan oyoqlarni kerib va bukib sakrash; gimnastika “kozyoli”dan oyoqlarni kerib sakrab 900 ga burilib tushish.
mavzu: Tirmashib chiqish. (2 soat)
1.	Gimnastika narvoniga navbatma-navbat har xil usullar bilan tirmashib chiqish; gimnastika narvoniga chiqishda bir qo‘lda buyumlar (to‘p, tayoqcha) bilan tirmashib chiqish va tushish mashqlari; gimnastika narvonida yonbosh va orqa bilan bilan aralash ushlash usuli bilan osilib turish.
2.	O‘g‘il bolalar - 3 m, qiz bolalar -2m arqonga uch harakat usulda tirmashib chiqish va tushish.
Nazorat ishi. (1 soat)
mavzu: Osilish va tayanishlar. (2 soat)
Osilishlar: gimnastika narvonida oyoqlar bilan osilib turishdan, oyoqlar bilan depsinib, kerishishdan osilishga o‘tish; qo‘shpoya poyalaridan oyoqlarni kerib oshirgan holda qo‘llarga tayanib tik turish; o‘g‘il bolalar - baland turnikka osilish, bir oyoq bilan siltanib va ikkinchisi bilan depsinib aylanib ko‘tarilish, qiz bolalar - past turnikka osilish, cho‘qqayib osilish.
Tayanishlar: polda, gimnastika o‘rindig‘iga qo‘llar bilan tayangan holda bukish va yozish.
Назорат иши (1 соат)
[bookmark: _GoBack]
ФУТБОЛ (5 SOAT)

to‘pni tepish texnikasini bajarish; darvozabon o‘yini; o‘yin jarayonida “bo‘sh o‘rinni tanlash” taktik harakati.
O‘quvchilarda shakllanadigan fanga oid kompetensiyalar: Sog‘lomlashtiruvchi mashqlarni bajarishni tushunish va qo‘llay olish kompetensiyasi: to‘pga beriladigan zarbalarni bilib oladi.
Jismoniy mashqlar majmuasini ketma-ketlikda to‘g‘ri bajarish orqali jismoniy sifatlarni rivojlantirish kompetensiyasi: darvoza burchaklari, darvozaga beriladigan zarbalarni bajaradi.
Sport asbob-anjomlaridan xavfsiz usullarda foydalanish kompetensiyasi: to‘pni oyoq yuzi va tashqi yoni bilan olib yurishni bajaradi.

КУРАШ (7 SOAT)
mavzu: Kurash elementlarini bajarish. (7 soat)
Kurashda qulay holatni egallash, kurash bo‘lgan harakatli o‘yinlar (4 соат)
kurash usullari: “orqadan chalish”, “oldindan chalish”, “oyoqlarni yonidan qoqib yiqitish”. (3 соат)
Nazorat ishi. (1 soat)
O‘quvchilarda shakllanadigan fanga oid kompetensiyalar:
Sog‘lomlashtiruvchi mashqlarni bajarishni tushunish va qo‘llay olish kompetensiyasi: kurash turlari haqida biladi.
Jismoniy mashqlar majmuasini ketma-ketlikda to‘g‘ri bajarish orqali jismoniy sifatlarni rivojlantirish kompetensiyasi: kurash usullarini bajarishdan avval tana a’zolarining chigalyozdi mashqlarini bajaradi.
Sport asbob-anjomlaridan xavfsiz usullarda foydalanish kompetensiyasi: kurash mashqlarini bajarishda xavfsizlik qoidalariga amal qiladi.

6-SINF 4-ЧОРАК

ГИМНАСТИКА (5 SOAT)
mavzu: Akrobatika. (1 soat)
Cho‘qqayib tayanib o‘tirgan holda, oyoqlarda depsinib oldinga umbaloq oshish; 30-40 sm balandlikdagi to‘siq ustidan umbaloq oshib o‘tish; orqaga umbaloq oshib, yarim shpagatga tushish.
mavzu: Muvozanat saqlash mashqlari. (2 soat)
Yakka cho‘p ustida oyoq uchlarida yurish va yugurishlar, “polka” qadamlar bilan oldinga siljishlar; gimnastika ko‘prikchasida turib, qo‘llar yakkacho‘p ustida, sakrab, yakkacho‘p ustida tayanib cho‘qqayishga chiqib olish (o‘qituvchi yordamida); yakkacho‘p ustida qo‘llarni har xil holatda tutib, “qaldirg‘och” hosil qilish;
70-80 sm balandlikdagi yakkacho‘p ustida o‘ng yoki chap oyoqda muvozanat saqlash; yakkacho‘p ustida 30-35° burchak yo‘nalishda yugurib kelib, sakrab tayanib cho‘qqayishga chiqish, turib oldinga “polka” qadamlar bilan siljish, chap oyoqda “qaldirg‘och” hosil qilish, o‘ng oyoq bilan oldinga siltanib, chapga burilish va oyoqlarni juftlab, yuqoriga sakrab, kerishib tushish mashqlari; yakkacho‘pdan yumshoq sakrab tushish va muvozanat saqlab qolish.
mavzu: Estafetali quvnoq o‘yinlar. (2 soat)
O‘rgatilgan akrobatika mashqlari, sakrash, yurish, to‘siqlardan o‘tish, arg‘amchi, gardishlarda, gimnastik o‘rindiqlari, to‘plar bilan iborat estafetali quvnoq o‘yinlar o‘ynash.
Nazorat ishi. (1 soat)
O‘quvchilarda shakllanadigan fanga oid kompetensiyalar:
Sog‘lomlashtiruvchi mashqlarni bajarishni tushunish va qo‘llay olish kompetensiyasi: gimnastikaga oid bo‘lgan mashqlarini biladi.
Jismoniy mashqlar majmuasini ketma-ketlikda to‘g‘ri bajarish orqali jismoniy sifatlarni rivojlantirish kompetensiyasi: gimnastika mashqlarini bajarish orqali jismoniy sifatlarni rivojlantiradi.
Sport asbob-anjomlaridan xavfsiz usullarda foydalanish kompetensiyasi: gimnastika mashqlarini bajarishda me’yorlarini bajarishda qomat buzilishi va shikastlanishining oldini olish choralarini biladi va ularga amal qiladi.

YENGIL ATLETIKA (7 soat)
yugurib kelib uzunlikka “oyoq bukish usuli”da sakrash; yugurib kelib balandlikka “hatlab o‘tish usuli”da sakrash. (3 soat)
mavzu: Uloqtirish. (4 soat)
Tennis koptogini turgan joydan uloqtirish; tennis koptogini yugurib kelib bosh ortidan yelkadan 4-6 qadam tashlab uloqtirish; tennis koptogini mo‘ljalga uloqtirish; to‘ldirma to‘p (2 kg) ikki qo‘llab yon tomon bilan turib irg‘itish.
Nazorat ishi. (1 soat)
O‘quvchilarda shakllanadigan fanga oid kompetensiyalar:
Sog‘lomlashtiruvchi mashqlarni bajarishni tushunish va qo‘llay olish kompetensiyasi: sakrashning “oyoqni bukib”, “xatlab sakrash” usullari haqida biladi.
Jismoniy mashqlar majmuasini ketma-ketlikda to‘g‘ri bajarish orqali jismoniy sifatlarni rivojlantirish kompetensiyasi: sakrashning “oyoqni bukib”, “xatlab sakrash” usullarini bajaradi.
Sport asbob-anjomlaridan xavfsiz usullarda foydalanish kompetensiyasi:
sakrash usullarini bajarishda me’yorlarni biladi va ularga amal qiladi.

SPORT O‘YINLARI (2-соат)
mavzu: Gandbol. (2 soat)
Himoyada yakkama-yakka harakat qilish; to‘pni darvozaga pastdan, yuqoridan uloqtirishda to‘siq hosil qilish; kuchni rivojlantirishga qaratilgan mashqlarni bajarish.
O‘quvchilarda shakllanadigan fanga oid kompetensiyalar: Sog‘lomlashtiruvchi mashqlarni bajarishni tushunish va qo‘llay olish kompetensiyasi: sport o‘yinlarining texnika va taktika qoidalarini biladi.
Jismoniy mashqlar majmuasini ketma-ketlikda to‘g‘ri bajarish orqali jismoniy sifatlarni rivojlantirish kompetensiyasi: sport o‘yinlarida hujum va himoya taktikalariga oid mashqlarni bajaradi.
Sport asbob-anjomlaridan xavfsiz usullarda foydalanish kompetensiyasi: hujum va himoya taktikalarini bajarish jarayonida xavfsizlik qoidalariga amal qiladi.


